Forside

Dette er Wiki'en for Live Rollespils kampagnen Paramount, en kvartal kampagne om magt, intriger, drama, familie og politik. I kontinentet Amos' eneste nation, Lendis Imperiet, blot kaldet Imperiet, kæmper en række adelige slægter om magten i det tomrum de skabte efter de væltede Herskerslægten af tronen mange år tidligere. På dette wiki kan du læse om verdenen, karaktererne du vil møde til scenariet, spillets regler og meget andet.

Scenarierne bliver afholdt 4 gange om året svarende til Sommersolhverv, Vintersolhverv, Forårsjævndøgn og Efterårsjævndøgn ingame. Konceptet for kampagnen er skrevet op som disse 7 punkter:

* Alle spiller roller der er blandt kontinentet "Amos" mægtigste
* 4 gange om året mødes Amos' mægtigste adelige og deres følge i byen "Lendisborg"
* Magi og andre overnaturlige ting er almindelige nok til at den gennemsnitlige bonde oplever det et par gange i livet
* Det er muligt at transportere sig på tværs af kontinentet på et øjeblik ved hjælp af magi
* Lendisborg er neutral grund bestyret af en neutral ridderorden
* Der er ingen udefrakommende trusler, i er alle hinandens værste fjende
* Spillet er et konsekvens spil og spillerne er de ultimative magthavere i verdenen, det betyder at spillerhandlinger let kan påvirke resten af verdenen, og selvom der ikke er udefra kommende trusler vil verdenen stadig reagere på spillerhandlinger

## Amos

Amos er et kontinent med 16 mindre øer omkring fastlandet, der er inddelt i 8 regioner. Der bor omkring 30 millioner mennesker på Amos og øerne og disse er inddelt i 13 forskellige folkefærd. Samfundene på Amos ligner på mange måder hinanden for kontinentet har i mange år været under ét imperium, mens øerne er mere kulturelt uafhængige, selvom også disse er blevet underlagt imperiet.

Amosianerne lever under et feudalt samfund, hvor Adelen er på toppen og bestemmer, borgere har friheder, men bestemmer meget lidt og fæstebønder er mere eller mindre slaver bondet til deres frue eller herre.

Kontinentet har en del forskellige klimaer, men der er ingen steder på kontinentet hvor det er umuligt eller endda svært for mennesker at overleve. Skov, eng, hede, bakker og bjerge er det terræn man vil møde nærmest hvor end man tager hen. Der er selvfølgelig stor variation på hvordan en skov ser ud i nord og i syd Amos, og hvilke planter og dyr man vil finde i øst Amos frem for vest Amos, men generelt kan alle folkefærdene leve komfortabelt i alle dele af Amos. Folkenes forskælle ligger mere i deres kulturer end i deres fysiske træk.

De 8 regioner og folkefærd er som følger:

* Eire (Hjertelandet), Eirene
* Norden, Nordboerne
* Kvorf, Kvorene
* Helmark, Marskerne og Seranerne
* Ulado, Uladonerne
* Bendar, Bendarene
* Strax (De Sydlige Øer), Øboerne
* Ytran (De Nordlige Øer), Øboerne

Ellers findes der også nogle mere generelle artikler om Amos, verdenens natur og samfund:

* Magi
* Monstre
* Verdenshistorien
* Amos
* Religioner
* Adelen
* Teknologi

## Karaktere, Legender og NPCer

Spillere til kampagnen har hver deres rolle i Amos' øverste samfundslag. De har alle sammen mere at sige end den almene borger, hvordan det så end er stået til. Om de er født til en magtfuld position, er tjener til fyrsten for et kongerige eller er en krigsherre der har ledt sin hær på tværs af et splittet kontinent, så har alle magt eller indflydelse. De fleste af dem er desuden også verdenskendte og derfor kan man her læse om alle de karaktere, der enten er blevet tilføjet af deres spiller eller af de spillere der har noget med denne at gøre.

Spiller karaktere er ikke de eneste der findes herinde, her kan man nemlig også finde for længst afdøde og nu legendariske/historiske personer og NPCer, karaktere der ikke bliver spillet af nogen, men som eksistere i universet. De findes alle sammen på hver deres kategori side:

* Karaktere
* Legender
* NPCer

## Kontakt

For at få kontakt til spilledelsen kan du skrive på vores mail:

paramountlarp@gmail.com